b'\n_START_ARTICLE_\nM\xc3\xa1xima\n_START_SECTION_\nTausta\n_START_PARAGRAPH_\nM\xc3\xa1xima Zorregueita Cerruti on is\xc3\xa4ns\xc3\xa4 puolelta et\xc3\xa4ist\xc3\xa4 sukua Portugalin kuningas Alfonso III:lle ja muille Portugalin kuninkaallisille._NEWLINE_H\xc3\xa4n syntyi Buenos Airesissa Jorge Horacio Zorreguieta Stefaninin ja Maria del Carmen Cerruti Carricartin perheeseen. H\xc3\xa4nell\xc3\xa4 on yksi sisar ja kaksi velje\xc3\xa4 sek\xc3\xa4 kolme sisarpuolta. H\xc3\xa4nen is\xc3\xa4ns\xc3\xa4 toimi maatalousministerin\xc3\xa4 Jorge Videlan sotilasdiktatuurin aikana vuosina 1976\xe2\x80\x931981. M\xc3\xa1xima opiskeli Universidad Cat\xc3\xb3lica Argentinassa ja valmistui vuonna 1995, jonka j\xc3\xa4lkeen h\xc3\xa4n ty\xc3\xb6skenteli investointipankkiirina Argentiinassa, New Yorkissa ja Euroopassa.\n_START_SECTION_\nKruunuprinssi Willem-Alexander\n_START_PARAGRAPH_\nM\xc3\xa1xima tapasi prinssi Willem-Alexanderin huhtikuussa 1999 Sevillassa, Espanjassa. M\xc3\xa1xima ty\xc3\xb6skenteli tuolloin  brittil\xc3\xa4isess\xc3\xa4 investointipankissa. Heid\xc3\xa4n suhteensa aiheutti M\xc3\xa1ximan is\xc3\xa4n taustan vuoksi suurta kohua Alankomaissa. Pari sai kuitenkin kuningatar Beatrixin ja t\xc3\xa4m\xc3\xa4n puolison Claus von Amsberg hyv\xc3\xa4ksynn\xc3\xa4n suhteelleen. _NEWLINE_Prinssi Willem-Alexander ja M\xc3\xa1xima Zorreguieta Cerruti kihlautuivat 30. maaliskuuta 2001. M\xc3\xa1xima sai Alankomaiden kansalaisuuden toukokuussa 2001. Pari avioitui 2. helmikuuta 2002, jolloin M\xc3\xa1xima sai prinsessan arvonimen. H\xc3\xa4nen is\xc3\xa4ns\xc3\xa4 taustan takia morsiamen vanhemmat eiv\xc3\xa4t osallistuneet h\xc3\xa4\xc3\xa4juhlaan.  M\xc3\xa1ximasta on my\xc3\xb6hemmin tullut yksi Alankomaiden kuningashuoneen suosituimmista j\xc3\xa4senist\xc3\xa4. _NEWLINE_Kuningatar M\xc3\xa1ximalla ja kuningas Willem-Alexanderilla on kolme tyt\xc3\xa4rt\xc3\xa4, kruununprinsessa Catharina-Amalia (s. 7. joulukuuta 2003), prinsessa Alexia (s. 26. kes\xc3\xa4kuuta 2005) ja prinsessa Ariane (s. 10. huhtikuuta 2007). Lapset k\xc3\xa4yv\xc3\xa4t tavallista koulua ja puhuvat kotona hollantia, vaikka ovat oppineet jonkin verran espanjaa \xc3\xa4idilt\xc3\xa4\xc3\xa4n.'